b'\n_START_ARTICLE_\nUtviklingsprogram for kvinnelige filmskapere\n_START_PARAGRAPH_\nUtviklingsprogram for kvinnelige filmskapere, forkortet UP, er et program etablert h\xc3\xb8sten 2018 av Norsk filminstitutt og Talent Norge for \xc3\xa5 bedre kj\xc3\xb8nnsbalansen i norsk film samt \xc3\xa5 gi kvinner i filmbransjen bedre rammevilk\xc3\xa5r og styrket kompetanse. Programmet inng\xc3\xa5r i Talent Norges s\xc3\xa5kalte \xc2\xabKvinnel\xc3\xb8ft\xc2\xbb, som har som m\xc3\xa5l \xc3\xa5 motvirke skjev kj\xc3\xb8nnsfordeling innen alle kunstsjangre og kunstuttrykk.\n_START_SECTION_\nOm UP\n_START_PARAGRAPH_\nProgrammet ble etablert av Norsk filminstitutt og Talent Norge i fellesskap for \xc3\xa5 jevne ut den skjeve kj\xc3\xb8nnsbalansen innen norsk film ved \xc3\xa5 styrke talentfulle unge kvinners muligheter til \xc3\xa5 n\xc3\xa5 videre i filmbransjen. UP har ogs\xc3\xa5 som m\xc3\xa5l at minst 80 prosent av deltagerne skal v\xc3\xa6re i gang med \xc3\xa5 skape film innen tre \xc3\xa5r etter at de har deltatt i programmet._NEWLINE_I f\xc3\xb8rste rekke retter programmet seg mot filmskapere innen sjangrene spillefilm, kinodokumentar og TV-dramaserier. Foruten talentutvikling og kompetansebygging skal programmet ogs\xc3\xa5 gi deltagerne et utvidet nettverk.'